google/wiki40b huggingface dataset:
Talavera milleri

Utseende

Talavera milleri er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Dominic Raab

Bakgrunn

Dominic Raab ble født i Buckinghamshire i 1974 som sønn av Peter og Jean Raab. Faren, som var jødisk, kom til Storbritannia fra Tsjekkoslovakia i 1938 som seksåring etter Münchenavtalen da familien ville berge seg fra mulig nazistisk forfølgelse.  Raab vokste opp i Gerrards Cross i Buckinghamshire. Han ble oppdradd i sin mors tro, i Church of England.
Raab gikk på Dr Challoner's Grammar School i Amersham og begyndte deretter på Lady Margaret Hall i Oxford, der han studerte rettsvitenakap. Etter eksamen tok han en mastergrad ved  Jesus College  i Cambridge og vant Clive Parry Prize for International Law .

Politiker

Dominic Raab ble valgt til parlamentsmedlem for valgkretsen Esher og Walton i 2010. Han ble utnevnt til Parliamentary Under-Secretary of State i Justisministeriet 12. mai 2015. I den første omrokeringen i Theresa Mays regjering et år senere, gikk han tilbake til backbenches. 
Etter valget i 2017 ble Raab utnevnt til statssekretær i innenriksdepartementet med ansvar for domstoler og justis. I januar 2018 ble det foretatt en ny omrokering i regjeringen, og Raab flyttet til Ministeriet for boliger, lokalsamfunn og lokal styring. I juli 2018 ble Raab utnevnt til Brexit-minister etter David Davis' avgang.
Dominic Raab er gift med Erika Rey, brasiliansk katolikk, og de tar to barn.
Baddeck

Baddeck (/bəˈdɛk/; skotsk-gælisk: Badaig er en landsby i Victoria County i Nova Scotia Canada I 2011 hadde den 769 innbyggere.  Landsbyen ligger sytti-åtte kilometer vest for Sydney. Det er Victoria County's administrasjonssenter og ligger på den nordlige kysten av Bras d ' Or Lake på Cape Breton Island.
Ifølge enkelte historikere er navnet Baddeck avledet fra Mi'kmaq begrepet "Abadak", som har blitt oversatt som «sted med en øy i nærheten» (med referanse til Kidston Island, umiddelbart utenfor kysten).

Alexander Graham Bell

Baddeck hadde et sterkt forhold til sin mest berømte innbygger, Alexander Graham Bell. I 1885 tilbragte Bell-familien en ferie i Baddeck. Tilbake i 1886 startet Bell byggingen av en eiendom på et punkt like overfor Baddeck med utsikt over Bras d ' Or Lake. I 1889 stod et stort hus kalt The Lodge ferdig og to år senere, et større kompleks av bygninger, inkludert et nytt laboratorium, var påbegynt og Bell ville gi det navnet Beinn Bhreagh (gælisk: «vakte fjell») etter Bell's gamle skotske høyland. Bell tilbragte sin siste, og noen av hans mest produktive år i boligen i både Washington, D.C., hvor han og hans familie opprinnelig bodde det meste av året, og på Beinn Bhreagh.
På slutten av sitt liv vekslet Bell og hans familie mellom de to hjemmene, men Beinn Bhreagh ble i løpet av de neste 30 årene mer enn et sommerhjem hvor Bell ble så oppslukt i sine eksperimenter at hans årlige sommeropphold ble forlenget. Både Mabel og Alec ble opptatt i Baddeck-samfunnet og ble akseptert av landsbyboere som «deres egne».
Den 23. februar 1909 ble en merkedag i flyvningens  historie. Da gjennomførte Bells AEA Silver Dart den første flytur i det Britiske Imperiet  det tok av fra den frosne isen på Baddeck Bay, styrt av John Alexander Douglas McCurdy. Denne turen  ble gjenskapt med kopier av Silver Dart til både 50- og 100-årsjubileene for flygingen.
Bells eiendom omfattet også Bell Boatyard som bygde både eksperimentelle og tradisjonelle båter. Kjente eksempler er den banebrytende hydrofoil HD-4 og yachten Elsie. Virksomheten omfattet opp til 40 personer på det meste og var kjent for å bruke mange kvinner. Under Første verdenskrig bygde det livbåter til den Kongelige Kanadiske Marinen.
Bell døde på sin eiendom på Beinn Bhreagh 2. august 1922. Bells kiste ble laget av furu fra eiendommen av ansatte på hans laboratorium og foret med samme røde silkestoff som ble brukt i hans eksperimenter med manneløftende drager. Han ble begravet på toppen av fjellet på Beinn Bhreagh.
I dag er Bells arbeid markert med Alexander Graham Bell National historic Site (Historisk bygning i Baddeck, som huser et museum som viser fram sitt arbeid.
Majid Hosseini

Landslaget

Han ble tatt ut i Irans tropp til VM i fotball 2018 i Russland.
Stuping under Sommer-OL 1912 – 3 meter menn

3 meter for menn under Sommer-OL 1912 fant sted i juli 1912 i Stockholms stadion i Stockholm.
Leinstrand

Leinstrand er en tidligere herredskommune i Sør-Trøndelag, opprettet i 1837. Den ble 1. januar 1964 innlemmet i storkommunen Trondheim sammen med herredskommunene Byneset, Strinda og Tiller. Leinstrand omfattet områdene nord for Gaulosen fram til Leirelv-vassdraget med østlig grense gjennom  stasjonsbyen Heimdal som var delt mellom Leinstrand og Tiller.
Ved sammenslåingen hadde herredet et areal på 45,74 kvadratkilometer og 4 193 innbyggere.
Leinstrand er mest kjent for Gaulosen, Gaulas delta. Dette er et av de få større deltaområder i Norge som ikke er bebygd, og det er derfor et naturreservat, Leinøra naturreservat.
Leddet lein i navnet kommer av gammelnorsk for skråning, helling, og gjenfinnes i stedsnavnet Skjetlein.
Lisbeth Nypan, den nest siste som i Norge ble henrettet for trolldom da hun ble brent på heksebål i 1670, var bondekone fra Leinstrand.

Skoler

På Leinstrand ligger Skjetlein videregående skole, hvor det har det vært gårdsdrift i flere hundre år, før det fortsatte som en videregående landbruksskole i 1900. Skolen har om lag 100 elever. Det finnes også et skoleinternat her. 
Leinstrand huser også barneskolen Nypvang, hvor elever fra både Leinstrand og Ringvål går. Skolen har omtrent 200 elever fra 1.-7.trinn.
Ungdomskoletrinnet busses til Spongdal skole på Byneset. Her ble det åpnet et helt nytt skolebygg høsten 2014.
Kanonball

Norsk skolevariant

Siden det finnes flere varianter er dette ikke noen absolutt regeloversikt for kanonball, men en veiledning til de grunnleggende sidene ved spillet. Denne varianten har blant annet blitt brukt i både Oslo og Bergen.

Spillere

Antall spillere kan variere veldig, men er typisk antall elever i en skoleklasse som ikke har glemt gymtøy.
Spillerne deles inn i to lag og en konge velges på hvert lag.

Utstyr

Minst en ball benyttes og denne er ofte av en størrelse som ligger mellom en håndball og en fotball, men andre typer baller brukes også.

Spilleområde

Spilleområdet er normalt hele gymsalen, som ofte er rektangulær. Banen deles opp i fire deler på tvers av lengderetningen og normalt symmetrisk om midtlinja slik at de to midterste delene får mest plass. I noen tilfeller kan læreren som ofte fungerer som dommer flytte grensene for å gjøre spillet jevnere. I utgangspunktet står lagene på hver sin side av midtstreken og kongene står i det lille området i motsatt ende av banen for eget lag. Spillere må til enhver tid oppholde seg i sitt eget område og det kan være (men er ikke alltid) juks å strekke seg etter baller i områder som ikke er ens eget. Oppdelingen av banen gjøres ofte med gymbenker.

Spillet

Spillet går ut på å stikke motspillere. Å «stikke» vil si å kaste en ball som treffer en spiller og deretter lander i bakken uten å bli fanget opp på veien.
Ballen(e) kastes ofte tilfeldig ut på banen i det spillet begynner. En annen variant er at man lar ballen(e) ligge på midtlinjen i det spillet starter, slik at deltakerne må løpe for å hente ballen først. Dette medfører en viss risiko, og ønsket om å få starte med ballen må veies opp mot at faren er stor for å bli stukket dersom en motspiller når en ball rett før deg.
Dersom man forsøker å stikke en motspiller, men ballen fanges av den som blir truffet, kalles det pol. Ved pol er det den som kastet ballen, som blir stukket isteden. 
En vanlig regel er også at baller som treffer hodet (hodestikk) ikke teller.
I tillegg kan en spiller bare bli stukket om vedkommende befinner seg i den delen av sitt lags område som grenser til midtlinjen. 
Spillere som blir stukket må flytte seg til det området hvor kongen i utgangspunktet står («stikk-sonen»). 
Dersom en spiller i stikk-sonen klarer å stikke en motspiller, får man returnere til midtområdet og anses ikke lenger for å være stukket.
Når alle unntatt kongen på et lag er stukket, flytter kongen seg til den delen av sitt lags område som grenser til midtlinjen, og spiller der. Kongen har i utgangspunktet tre liv og mister ett hver gang vedkommende blir stukket. Et lag taper dersom lagets konge mister alle livene, og det andre laget har da vunnet.
Unionskonge

Unionskonge er en person som er monark for flere kongedømmer samtidig, så som i de dansk-norske og svensk-norske unionsperiodene. Erik av Pommern var den første unionskongen i norsk sammenheng og Oscar II den siste.
Posisjonen unionskonge kan innebære å ha personlig kongemakt i det ene eller begge/alle kongedømmer, eller vedkommende kan ha en rent symbolsk funksjon, slik som i de kongedømmer som er demokratisk styrt av regjeringer som er avhengige av folkevalgte nasjonalforsamlinger.
Problemer med å inneha posisjonen unionskonge vil oppstå, når det er motstridende interesser mellom de landene der vedkommende er monark.
Pseudophistomis

Utseende

En middelsstor, blank, ensfarget brungul trebukk. Antennene er tynne og litt mer enn halvparten så lange som kroppen. Pronotum er trapesformet, med litt uttrukne bakhjørner og en markert "hals" foran. Dekkvingene er avsmalnende bakover, bakerst med to små tenner, beina middels lange, slanke.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten lever i Nicaragua og Costa Rica.
Caipirinha

Caipirinha er en brasiliansk cocktail bestående av cachaça, lime, sukker og is.
Ordet «caipirinha» er diminutivform av «caipira», et ord som brukes om folk som bor på landsbygden i Brasil. Ordet kan brukes i både hankjønn- og hunkjønnsform, men i dette tilfellet er det hunkjønnsformen som er i bruk. «Caipirinha» betyr altså «liten landsbyjente».
Femte Mosebok

Femte Mosebok eller Deuteronomium (hebraisk: אלה הדברים – ʾḖllæ̂ haddĕḇārîm, «Dette er ordene», eller דברים – Dĕḇārîm, «Ord»; gresk: Δευτερονόμιον) er den femte boken i Den hebraiske Bibelen (jødedommens Tora) og det kristne Det gamle testamentet. Det latinske navnet er Deuteronomium, «Andre lov», fra gresk deuteros + nomos. Den er en av Mosebøkene.
Denne boken er bygd opp som en tale holdt av Moses på Jordan-siden av Dødehavet. Den inneholder svært mye lovstoff, foruten den jødiske trosbekjennelse, Shema, og et tilbakeblikk på hva som har skjedd med jødene. Det er verdt å merke seg kultsentreringen, «En bolig for Herrens navn», fikk sin endelige oppfyllelse i Salomos tempel som ble fortalt om i Første Kongebok.
Et av de mest betydningsfulle versene i Femte Mosebok er 6:4, Shema Yisrael, «Hør, Israel», som har blitt det endelige utsagnet for jødisk identitet: «Hør da, Israel! Legg vinn på å leve etter dem! Da skal det gå deg vel. Dere skal bli tallrike, slik som Herren, dine fedres Gud, har lovet deg, i et land som flyter av melk og honning.» Versene 6:4-6 ble også sitert av Jesus i Evangeliet etter Markus 12:28-34: «Herren er én, og det er ikke noen annen enn han. Å elske ham av hele sitt hjerte og av all sin forstand og av all sin kraft og å elske sin neste som seg selv.»

Innholdet

Kapitlene 1–30 av bokens består av tre taler eller prekener som Moses holdt for israelittene på slettene i Moab kort tid før de gikk inn i det lovede land. Den første talen minnes de førti årene med vandring i villmarken som hadde ført fram til dette øyeblikket, og avsluttes med en formaning om å følge loven (eller læren), senere referert til som Moseloven. Den andre talen minnet israelittene om behovet for å følge Jahve og lovene som han hadde gitt dem og som deres besittelse av landet er avhengig av da anger kan alt bli gjenopprettet. De siste fire kapitlene (31–34) inneholder Moses’ avskjedssang, Moses’ velsignelse, og fortellingen som formidler at lederskapets kappe ble gitt fra Moses og til Josva, og til sist at Moses døde på Nebofjellet.

Opphavet

Boken er, slik tittelen antyder, presentert som skrevet av Moses før erobringen av Kanaan, men det er en bred enighet blant forskerne at dens opprinnelse er i tradisjonen fra nordlige kongedømmet Israel med hovedstad i Samaria som ble brakt sørover til kongedømmet Judea i kjølvannet av den assyriske erobringen på 700-tallet f.Kr. Det ble deretter tilpasset et program av nasjonalistisk reform i tiden til kong Josjia på slutten av 600-tallet f.Kr. med den endelige utformingen av den moderne boken som framsto i miljøet av de israelittene som vendte tilbake fra det babylonske fangenskapet på sluttten av 500-tallet f.Kr. Mange forskere ser boken som en refleksjon av de økonomiske behovene og den sosiale statusen til levittkasten, som det er antatt å ha vært blant forfattere; kollektivet av forfattere er referert til som Deuteronomisten.
Apikal L

Apikal L, også kalt tungespiss-L, tynn L, lys L,  Østfold-L, Halden-L og annet, er en uttalevariant av L-lyden.
En kan på norsk skille mellom lys L, mørk L (laminal L) og tjukk L (retrofleks flapp). I vanlig østlandsk
har en tradisjonelt brukt apikal L, altså uttalt med tungespissen framme i ganen, i ord som «leke», «liker», «sel» og «fele». I flere dialekter i Østfold har samme L-lyd også blitt brukt etter vokalene a og å i ord som «ball» og «bål». I disse ordene har en ellers vanligvis brukt mørk, laminal L, uttalt med tunga pressa opp mot ganen.
Adjektivet 'apikal' betyr i språkvitenskapen det som angår tungespissen og brukes om ulike tungespisslyder.
Sabbat (band)

1985–1987: Hydra

Sabbat ble stiftet under navnet Hydra av Martin Walkyier og Fraser Craske i 1985. De fikk med seg Andy Sneap, Mark Deley og Adam Ferman, men gitaristen Mark Deley og trommeslageren Adam Ferman forlot Hydra fort og inn kom trommeslageren Simon Negus. Hydra skiftet så navn til Sabbat.

1987–1991: Gullalderen

Etter å ha gitt ut noen demoer, vakte de manges interesse, både musikkmagasiner og plateselskaper var imponerte. I 1987 skrev de en kontrakt med det tyske plateselskapet Noise Records. De kunne ikke undertegne kontrakten før da, fordi Andy Sneap ikke hadde fylt 18 år, og dermed ikke var myndig. De reiste så til Hannover og spilte inn debuten, History of a Time to Come som ble gitt ut i 1988. Den ble veldig godt mottatt av musikkmagasinene, og den ble etterfulgt av Dreamweaver i 1989 som også ble en suksess. Etter hvert oppsto det konflikter mellom bandmedlemmene, bl.a. pga Martin Walkyiers ønske om mer 'folk'-elementer i musikken, noe Andy Sneap var totalt uinteressert i. Dette kommer også frem i et intervju med Sneap som er lagt ut på YouTube. Konfliktene førte til slutt til at Martin sammen med det andre opprinnelige medlemmet, Fraser Craske, forlot bandet. Walkyier slo seg sammen med folk metal-bandet Skyclad som delte hans ideologi. Andy Sneap og Simon Negus samlet sammen noen andre medlemmer og ga ut ett nytt album, Mourning Has Broken i 1991, men det ble ingen like stor suksess som forgjengerne. Bandet ble deretter oppløst samme år. Sneap startet opp bandet Godsend med Sabbats siste bassist Wayne Banks, men bandet ble oppløst etter å ha gitt ut bare ett album. Han er nå en anerkjent produsent.

2001–2002: Return to the Sabbat

Bandet hadde en kort gjenforening i perioden 2001-2002 under navnet Return to the Sabbat. Dette ble da under ledelse av Walkyier og ble uten Sneap og Negus.

2006–d.d.: Gjenforeningen

Sabbat ble gjenforent i 2006, og 17., 18. og 19. desember samme år spilte Sabbat tre konserter i England som support for Cradle of Filth. Det var meningen at Sabbat skulle spille på Inferno-festivalen i 2007, men bandet ble nødt til å kansellere sin opptreden her. Sabbat spilte derimot på Hole in the Sky-festivalen i Bergen i august 2007.
Anne Borg (fysiker)

Utdannelse og karriere

Hun var ferdig utdannet sivilingeniør i teknisk fysikk ved Norges tekniske høgskole (NTH) i 1982, og fikk graden dr.ing. (ph.d.) i fysikk samme sted i 1987, med avhandlingen Infrared spectroscopy for studies of molecular vibrations at surfaces : construction and testing of a wavelength modulation infrared spectrometer.
Etter å ha fullført doktorgraden, var hun postdoktor ved Stanford University, Stanford Synchotron Radiation Laboratory i 14 måneder i 1988–1989. I perioden 1989–1998 hadde hun ulike forskerstillinger ved NTH, SINTEF og NTNU.
Siden 1998 har hun vært professor i material- og faststoff-fysikk ved Institutt for fysikk, NTNU. I 1998–1999 var hun gjesteforsker ved Lawrence Berkeley National Laboratory i California. 
Hun var prodekan for utdanning ved Fakultet for naturvitenskap og teknologi i perioden 2005–2013, og dekan ved samme fakultet fra 2013. NTNUs fusjon med høyskolene i Sør-Trøndelag, Gjøvik og Ålesund trådte i kraft 1. januar 2017. Da ble fakultetsstrukturen endret, og Borg fortsatte som dekan ved Fakultet for naturvitenskap til hun tiltrådte som prorektor for utdanning 1. august 2017. Fra 21. august 2019 er hun konstituert rektor ved NTNU.
Borg har vært sentral i Norge i utvikling av forskning på synkrotonlys, dels i samarbeid med det svenske forskningslaboratoriet MAX-lab, og hun var medlem i MAX-labs styre i perioden 2006–2009. Hun er (per 2017) leder for Scientific Advisory Committee (SAC) ved det nåværende MAX IV-laboratoriet.
Fylkesvei 6112

Fylkesveg 6112 går mellom Leitet og Hamna på Bergsøya i Gjemnes kommune. Veien er 7,4 km lang.
Frem til 2019 hadde veien betegnelsen Fv285.
Skölsta

Skölsta er et tettsted i Uppsala kommune i Uppsala län i landskapet Uppland i Sverige. I 2010 hadde tettstedet 344 innbyggere.
Golar LNG

Historie

Selskapet ble opprettet som Gotaas-Larsen Shipping Corporation i 1946. Gotaas-Larsen bestilte sitt første LNG-skip i 1970 («Hilli») som fortsatt er en del av flåten til selskapet. I 1997 ble Gotaas-Larsen oppkjøpt av selskapet Osprey Maritime Limited som i sin tur ble oppkjøpt av Fredriksen-selskapet World Shipholding Ltd i 2001. Golar LNG ble tatt opp på Oslo Børs i juli 2001 og på NASDAQ i desember 2002.
Chalcophana

Utseende

Små til middelsstore (ofte ca. 5 millimeter), avlangt ovale, glatte bladbiller, gjerne brunrøde med mer eller mindre metallisk fargede dekkvinger. Oversiden er kraftig punktert. Antennene er lange og tynne. Dekkvingene er litt bredere enn pronotum.

Levevis

Både larvene og de voksne (imago) er planteetere.

Utbredelse

Slekten er utbredt i Mellom- og Sør-Amerika.
Tina Trovik

Forfatterskap

Trovik var en av seks vinnere i Schibsted forlags manuskonkurranse for barne- og ungdomslitteratur i 2011. Hun mottok Arks barnebokpris i 2012 for debutboka Samuel Sekel og flukten fra Paris som var første bok i en romanserie for barn og ungdom.
RC4

RC4 (Rivest Cipher 4), også kalt ARC4 eller ARCFOUR (Alleged RC4), er i kryptografien navnet på en svært utbredt flytchiffer som har vært brukt i populære Internett-protokoller som Transport Layer Security (TLS). Mens den er preget av enkelhet og hurtighet i programvaren, har RC4 svakheter som taler mot dens bruk i nye systemer.
Fjodor Usjakov

Bakgrunn og virke

Han ble født i landsbyen Burnakovo i Jaroslavl-guvernementet, inn i en beskjeden familie av lavadelen. Den 15. februar 1761, begynte han i den russiske marinen i St. Petersburg. Etter endt opplæring der tjenestegjorde han på en galei i den russiske flåten i Østersjøen. I 1768 ble han overført til Donflotiljen med hjemmehavn i Taganrog ved Azovhavet. Han tjenestegjorde der under den russisk-tyrkiske krig mellom 1768 og 1774. Han var sjef på Katarina IIs egen yacht, og forsvarte senere russiske handelsskip i Middelhavet fra britiske piratangrep.
Etter at Krim ble annektert av det russiske imperiet, var Usjakov personlig satt til å overvåke byggingen av en russisk marinebase i Sevastopol og bygging av dokkene i Kherson. Under den andre russisk-tyrkiske krig briljerte han da han og mennene hans beseiret tyrkerne ved Fidonisi, Kertsj-stredet, Tendra, og ved Kapp Kaliakra. 
I 1799 ble Usjakov forfremmet til admiral og sendt til Middelhavet for å støtte en italiensk kampanje. I løpet av denne ekspedisjonen, skal Usjakov ha ryddet franskmennene fra Korfu og alle De joniske øyer. Hans skvadron blokkerte deretter de franske basene i Italia, spesielt Genova og Ancona, og de utførte flere vellykket angrep på Napoli og Roma. 
Keiser Paul I, i egenskap av stormester av Malteserordenen, beordret Usjakov å fortsette til Malta, som hadde vært beleiret av britene uten effekt. Admiral Nelson tålte ikke tanken om at han måtte følge Usjakovs ordret, da den russiske kommandanten egentlig sto under ham i rang, og han foreslo at den russiske skvadronen skulle bli sendt til Egypt i stedet. En konflikt mellom de to kommandantene ble forhindret ved at Usjakov ble tilbakekalt til Russland i 1800, hvor den nye keiser Alexander I ikke klarte å sette særlig pris på hans mange seire. Usjakov trakk seg fra kommandoen i 1807 og trakk seg tilbake til klosteret i Sanaksar, som ligger i dagens Mordovia. Han ble bedt om å lede den lokale militsen under den patriotiske krigen i 1812, men ble senere avvist. Han døde fem år senere, i en alder av 43 år.
I løpet av over 40 sjøslag, som ble utført under hans kommando, mistet han ikke ett eneste skip. Usjakov ble tildelt flere ordener, medaljer og andre dekorasjoner.
Fallvind

En fallvind er en søyle med synkende luft som kan føre til kraftig horisontal vind på overflaten. Med vindstyrke opp mot 240 km/t (67 m/s) kan de ofte føre til lignende ødeleggelser som en tornado, og siden de ofte oppstår i forbindelse med kraftige tordenvær blir de av og til tatt for å være nettopp det. Forskjellen på dem er derimot at fallvinder fører til vind ut til alle kanter fra et sentralt punkt på bakken (divergent vind), mens tornadoer har vind som går inn mot senteret av tornadoen (konvergent vind) i en roterende bevegelse.
Fallvinden kan bli spesielt kraftig i forbindelse med tordenvær. Fallvind uten nedbør eller i forbindelse med virga kalles «tørr fallvind», mens fallvind sammen med nedbør kalles «våt fallvind». De fleste fallvindene har en utstrekning som er mindre enn 4 km i diameter på bakken og kalles mikroutbrudd. Er de større enn 4 km i diameter blir de av og til kalt makroutbrudd, og kan i ekstreme tilfeller dekke et 320 km bredt og 1600 km langt område og vare opp mot 12 timer og mer. Prosessene i de mer ekstreme tilfellene er derimot litt annerledes enn for de fleste fallvindtilfellene.
Prosessen starter vanligvis med at hagl eller store regndråper faller gjennom et tørrere luftlag. Haglkorna smelter og regndråpene fordamper, en prosess som krever energi slik at luften blir avkjølt. Kald luft er tyngre enn varm luft, og dette fører da til at den synkende luften akselererer. Når den synkende luften treffer bakken sprer den seg til alle kanter.
Et sjeldnere tilfelle er en type fallvind kalt «varm fallvind», som oppstår når nedbør fordamper i luften, og luften blir komprimert når den synker fra store høyder. Denne komprimeringen fører til en oppvarming av luften. Varme fallvinder oppstår hovedsakelig om natten og kan skape vind opp mot 45 m/s, inneholde svært tørr luft og føre til en temperaturøkning på hele 50 °C. Slike ekstreme temperaturøkninger skjer vanligvis når temperaturen i utgangspunktet er -20 til -30 °C, og varer sjelden mer enn et par timer.
Fallvind, og særlig mikroutbrudd, er svært farlig for flytrafikk, og har ført til flere alvorlige flyulykker.